als_Latn dik_Latn sag_Latn
- Dje pashë për herë të parë filmin “Skënderbeu” në versionin e restauruar me rastin e 100-vjetorit, pra në 2012.
Nëse nuk e keni parë ende, më dëgjoni një këshillë :
MOS e shikoni !!!
Heqja e shumë efekteve zanore e kishte shndërruar filmin në një teatër. Teatër kukullash. Madje, teatër kukullash i nivelit të dobët.
Por cudia më e madhe është që zërin e Skënderbeut e dublon Rikard Ljarja.
Kujtoni timbrin e zërit të Rikard Ljarjas : asgjë të përbashkët me përfytyrimin mbi Skëderbeun !
Rikardi ka qenë aktor i mirë që i shkonin për shtat personazhet me profil diskret, paqësor e me një zë të shtruar që vështirë të mbrijë tek grinta e luftëtarit energjik, pale pastaj tek strategu i kalibrit Skënderbe.
Tani imagjinoni luanin Skënderbe, tek zihet e grihet me Sulltanin apo me Hamzanë, apo Skenderbeun që thërret të motivojë ushtrinë para sulmit, me zërin e…të urtit e paqësorit Rikard Ljarja!
E sigurtë është që, sikur Skënderbeu të kishte vërtetë zërin e Rikardit, do kishte mbetur pa ushtri, se nuk do motivonte dot as daullexhiun, pale më ushtarët.
Por c’është më groteskja, mendoni që Rikard Ljarja ka qenë 70 vjec në 2012!!!
Pra Skenderbeu 38 vjecar, që braktis Turqinë e kthehet në Shqipëri, në kulmin e fuqive të tij, ka zërin e lodhur të një 70 vjecari .
Po si mundet t’a nënvlerësojme e nakatosim kështu figurën e Heroit tonë më të madh të të gjitha kohëve, në filmin e vetëm që kemi për të?
Nuk mjafton fakti që ka mbi 130 vepra e fjalime të Skenderbeut, nga të cilat ne nuk kemi asnjë të përkthyer në shqip, në një kohë kur nuk kemi lënë best-sellers nga më limonatat verore e amatore pa përkthyer?
Jo vetëm kaq, po gazetarëve dhe analistëve tanë (që nuk lënë detaj idiot pa i kushtuar orë të tëra debati nëpër studio luksoze) nuk u lë asnjë gjurmë lajmi i publikimit para pak ditesh, të një fjalimi brilant të Skenderbeut ( që për mendimin tim, nëse i vërtetë, nuk duhet të mungojë në tekstet historike të shkollave tona ) .
Lajm ky , i hedhur ashtu si padashje, në ndonjë portal, por që mbetet jetim deri në zhdukje.
I pamarrë nga portalet e tjera, I paelaboruar e hulumtuar për origjinën.
Në një shtet fqinj kjo do mbërthente njerëzit para ekraneve. Tek ne ? Ah tek ne…
Pse? Sepse është tepër perlë për të qenë interesant. Nuk e konkuron dot foton me bikini te aksh deputeteje .
Kjo është vërtet për të ardhur keq. Dhe i ka rrënjët më të thella sec mund të duket. I ka te respekti i munguar për cdo vlerë tonën.
Edhe për ato pak vlera që i njeh e i cmon bota e madhe.
Mjerë emri i heronjve tanë në c’duar trashëgimtarësh ka rënë !
_____________________________________________
- Isha në një varrim jo në qytetin tim.
Pas Vlorës, ai është qyteti i katërt të cilit i shoh varrezat. Përvec numrit të varreve , pjesa tjetër është e njëllojtë.
Thuhet shpesh që zhvillimin e një vendi e percepton menjëherë nga sjellja dhe imazhi i policëve dhe doganierëve në pikat kufitare. Është e vërtetë.
Por, është po aq e vërtetë, që gjendjen e një vendi e percepton fare mirë edhe nëse shikon (qoftë edhe nga Google) varrezat e atij vendi.
Sepse, askund më shume se në varreza reflektohet ana më e mirë e të gjallëve.
Askund, më mirë se në varreza, reflektohet pjesa më e shëndetshme e kulturës, rregullit, zakoneve dhe ndjeshmërisë shpirtërore të një populli.
E nëse ato janë një kaos? E nëse ato janë një rrëmujë e përbaltur kangjellash te ndryshkura hekuri, çatish llamarine, betoni e ferrash, varresh që i “zënë frymën” njëri-tjetrit nën sfondin e kolonës zanore të ulërimës së qenve bastardë që vijnë rrotull?
Pjesa tjetër merret me mend. Ky është rasti ynë…
Dje, shumë fjalë të mira u thanë për të vdekurin, përpara se t’a mbulonin me dhe.
Harxhim i kotë. Kufoma nuk dëgjon. Fjalët e mira kanë vlere kur njeriu i dëgjon. Gjallë.
Por ne kemi monstrën brenda nesh, qe na lufton. Ndonjeherë na lë të fitojmë.
Ndonjeherë.
__________________________________________________
3 – Atëherë, “puna në grup” është ajo që duhet .Jeni gati ? – pyeti ai.
Supersticiozi mendoi ” Varet cfarë shenje horoskopi janë.”
Perversi mendoi ” Orgji ! “
Pijaneci mendoi ” Moosss ! Do më hyjnë në pjesë !”
Pesimisti mendoi “ Të paktën do ndahet përgjegjësia e dështimit.”
Metalari mendoi “ Një për të gjithë, të gjithë për një ! ”
Politikani mendoi ” Grupi punon dhe ne fund fitoj vetëm unë.”
___________________________________________________
more recommended stories
-
Qershia e hidhur e 12 miljeve në tortën e pajtimit greko-shqiptar
Klima politike nuk është më e.
-
Analiza/ “Patriotët”
Pra, “patriotët” e sotëm, nuk janë.
-
Jam i pabesë, sepse nuk bëra zë, kur shteti im dy herë “shiti” ujërat e detit Jon
U linda dhe u rrita “i.
-
Dy mite dhe një e vërtetë, a ka një “Kal Troje” në bisedimet me Greqinë
Dhjetëra mijëra çamë dhe pasardhësit e.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn unk eng_Latn unk als_Latn als_Latn unk ron_Latn als_Latn unk als_Latn als_Latn unk als_Latn als_Latn